آوروپا بولگه‌سی‌نین اکثر حیسه‌سینده، خصوصاً ده مرکزی و دوغو آوروپا-دا یئنی نوع کوروناویروس (کووید-19) انفکسیونونا یولوخما حال‌لاریندا آرتیم موشاهیده اولونور.
بو باره‌ده دونیا ساغلیق تشکیلاتی‌نین آوروپا اوزره بولگه سل دیرکتورو هانس کلوگه بریفینقده بیلدیریب.
اونون سؤزلرینه گؤره، تکجه اؤتن هفته آوروپادا کوروناویروسا یولوخما حال‌لاری 9 فایز آرتیب کی، بو دا 1 میلیوندان چوخ شخصین ویروسا یولوخماسی دئمک‌دیر.
خسته‌خانا و طب ایشچی‌لری اوزرینده‌کی یوکون آوروپا‌لی قونشو اؤلکه‌لرین طبی هم رای‌لیگی سایه‌سینده آزالدیغینی بیلدیرن دونیا ساغلیق تشکیلاتی صلاحیت‌لیسی "یئنه ده اپیدمی ایله بیرلیکده کئچن بیر ایلین اوزرینده‌کی پروسه‌دن سونرا ساغلیق سیستم‌لریمیز بو شرط‌لرده اولماما‌لی‌دیر" دئییب.
خاطیرلاداق کی، کوروناویروس انفکسیونو 2019-جو ایلین دسامبریندا چین-ین ووهان شهرینده یاییلماغا باشلاییب. دونیا ساغلیق تشکیلاتی اؤتن ایلین فوریه‌نین 11-ده انفکسیونون آدینی "کووید-19 قویوب، همین ایل مارسین 11-ده ایسه کوروناویروسو پاندمی اعلان ائدیب. کوروناویروس دونیا میقیاسیندا ایندییه‌دک 2،5 میلیوندان چوخ اینسانین حیاتینا سون قویوب.
